CELEX: C2005/106/82
Language: sk
Date: 2005-04-30 00:00:00
Title: Vec T-100/05: Žaloba podaná dňa 21. februára 2005: Compagnie d'entreprises C.F.E. proti Komisii Európskych spoločenstiev

30.4.2005   
            
            
               SK
            
            
               Úradný vestník Európskej únie
            
            
               C 106/41
            
         Žaloba podaná dňa 21. februára 2005: Compagnie d'entreprises C.F.E. proti Komisii Európskych spoločenstiev
   (Vec T-100/05)
   (2005/C 106/82)
   Jazyk konania: francúzština
   Compagnie d'entreprises C.F.E., so sídlom v Bruseli, v zastúpení: Bernard Louveaux a Joël van Ypersele, advokáti, podala 21. februára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:
   
               —
            
            
               zrušil rozhodnutie Komisie Európskych spoločenstiev zo 7. decembra 2004, ktorým sa na základe smernice Rady 92/43/EHS ustanovuje zoznam lokalít s európskym významom pre atlantický biogeografický región (2004/813/ES), publikované v Ú. v. EÚ 29. decembra 2004, a to v celom rozsahu alebo aspoň v časti, v ktorej sa ako lokalita s európskym významom klasifikuje nehnuteľnosť vo vlastníctve žalobcu nachádzajúca sa na avenue de la Foresterie na Watermael-Boitsfort (Belgicko), zapísaná v katastri nehnuteľností v sekcii F, č. 66/Y/2 a 66/a/2,
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Žalobca v predmetnej veci je vlastník významnej časti stavebného pozemku nachádzajúceho sa v regióne Bruxelle-capitale. Tento pozemok bol napadnutým aktom klasifikovaný ako lokalita s európskym významom.
   Opierajúc sa o svoje tvrdenia žalobca namieta, že:
   
               —
            
            
               bol porušený článok 4 ods. 1 a 2 a príloha III smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín tým, že Komisia prijala predmetné rozhodnutie bez toho, aby bol návrh zoznamu lokalít s európskym významom riadne predložený Belgickom vzhľadom na skutočnosť, že autor tohto návrhu, Bruselský inštitút pre správu životného prostredia, zjavne nedisponuje právomocou návrh podať. Napadnutý akt je preto vadný v dôsledku nedostatku právomoci.
            
         
               —
            
            
               bol porušený článok 4 ods. 2, 3, 20 a 21 vyššie citovanej smernice 92/43/EHS, článok 5 ods. 2 a článok 7 ods. 1 rozhodnutia Rady 1999/468/ES, ktorým sa ustanovujú postupy pre výkon vykonávacích právomocí prenesených na Komisiu, článok 8 rokovacieho poriadku Výboru „habitat“, článok 9 vzorového rokovacieho poriadku ustanoveného rozhodnutím 2001/C 38/03 na základe citovaného článku 7 ods. 1, ako aj všeobecnej zásady správneho úradného postupu a „audi alteram partem“. Žalobca v tejto súvislosti tvrdí, že stanovisko Výboru „habitats“ nebolo vyžiadané na základe konania o riadnom stanovisku, ale na základe konania o písomnom stanovisku bez toho, aby boli dané dôvody pre takéto konanie, ďalej bez toho, aby uplatnenie takéhoto konania bolo predmetom odôvodneného rozhodnutia a aby sa Výbor „habitats“ mohol vyjadriť ku všetkým technickým aspektom spisu.
            
         
               —
            
            
               Komisia prijala svoje rozhodnutie na základe návrhu zoznamu lokalít vypracovaného podľa nepresných skutkových údajov a/alebo údajov, ktoré nie sú rozhodujúce vzhľadom na kritériá stanovené v prílohe III k smernici 92/43/EHS.